Terje Sporsem

Terje Riksfjord Sporsem (født 1976) er en norsk komiker fra Ålesund, bosatt på Kolbotn. Sporsem debuterte som standupkomiker på utestedet Christian Kvart i Oslo i 1996. 

 TV-produksjoner 
I 2003 og 2004 ble han kjent for et større publikum da han var med på å lage den Jackass-inspirerte humorserien Judas, som gikk på TVNorge. Han har siden vært programleder for Grip mikrofonen, Skaperen, Zebra Grand Prix, Amatørenes aften og Artistgalla, vært deltaker i Skal vi danse og lagkaptein i panelprogrammet 9 av 10 nordmenn. I 2012 var Sporsem én av tre programledere i P4s radiofrokost. 

Sporsem har stemmen til karakteren Mel i filmen Kjæledyrenes hemmelige liv som hadde premiere i juni 2016. 

Den 2. juni 2018 deltok Sporsem i nostalgi-spørreprogrammet Tidsbonanza på NRK1 hvor han sammen med lagkamerat Maria Stavang vant dagens konkurranse.«Tidsbonanza – 2003 – NRK TV». NRK TV. Besøkt 21. mars 2019.

Sporsem vant Masterchef Norge i 2014 og Camp Kulinaris i 2019. i kjølvannet av disse seierne har han vært å se som dommer i flere matprogrammer, blant annet Truls à la Hellstrøm i 2019. Terje kom på andre plass i Farmen kjendis i 2021 Etter oppholdet på Farmen var Terje Sporsem programleder for det direktesendte programmet Sommerfest fra Telemark, sammen med Katarina Flatland. 

I 2021 var Sporsem aktuell i NRK TV med sitt eget stand-up show fra 2017, Religion.

I 2025 gikk han seirende ut av kokkeskolen   https://www.godt.no/aktuelt/i/al5yeE/sporsem-vant-tredje-kokkekonkurranse?utm_source=vgfront&utm_content=hovedlopet_row11_pos1&utm_medium=dre-68e91199b07a3603f6633b04

 Sceneoppsetninger 
Terje Sporsem har satt opp fire soloforestillinger: Mitt liv som Terje (2007), Krig (2012) og Religion (2017). Regissør for alle disse forestillingene var Per-Olav Sørensen. Sporsem ble nominert til Beste Standup under Komiprisen på NRK for alle showene, og ble tildelt stå-opp prisen i 2007 i forbindelsen med Mitt liv som Terje.

2021 feiret Terje Sporsem 25 år som komiker med premieren på det nye soloshowet Absolute norsk som hadde premiere i hjembyen hans, Ålesund.   Regi var ved Arvid Ones. 

Sporsem har dessuten medvirket i oppsetninger som 100 år i rødt, hvitt og blått med blant annet Steinar Albrigtsen, Lisa Tønne, Heidi Gjermundsen Broch og Gustav Nilsen, Vi 3 er ikke Romeo og Julie, Sommerlatter og Grand Prix-musikalen Lykken er. I 2023 spilte han sammen med Are Kalvø og Hilde Marie Munroe Kjersem i Juleshow på Løvenvold, og i 2024 med John Brungot og Ina Breivik i Juleshow på Løvenvold Vol 2, et show som også satte publikumsrekord i Ålesund.

Sporsem har jobbet en del sammen med Ørjan Burøe. Sammen har de blant annet satt opp forestillingene «Tro håp og kjærringer» (Tjøme 2002) og «Nesten kjent fra tv» (Kragerø 2004).

 Privatliv 
Han er gift med Katrine Myrenget, datter av tidligere -spiller Kjell Myrenget, som han fridde til på direkten på P4 i oktober 2006.Terje Sporsem fridde på direkten VG

 Referanser 

 Eksterne lenker 




Kategori:Norske komikere
Kategori:Norske standupkomikere
Kategori:Norske deltakere i talentkonkurranser på TV
Kategori:Farmen kjendis-deltakere
Kategori:71 grader nord kjendis-deltakere
Kategori:Skal vi danse-deltakere
Kategori:Personer fra Ålesund kommune